cyanic-selkie/wikianc huggingface dataset:
Bartolomé Esteban Murillo
Loopbaan
Na nog 'n tydperk in Madrid vanaf 1658 tot 1660 keer hy terug na Sevilla. Hier is hy een van die stigters van die Academia de Bellas Artes (Akademie van Kuns), en deel hy in 1660 die leiding daarvan met die argitek Francisco Herrera die Jonger. In hierdie tydperk, sy bedrywigste, ontvang hy talle belangrike opdragte, waaronder die altaarstukke vir die Augustynse klooster, die skilderye vir Santa María la Blanca (voltooi in 1665), en andere. Hy sterf in 1682 in Sevilla, enkele maande nadat hy van 'n steier val terwyl hy aan 'n fresko by die kerk van die Capuchines in Cádiz werk.
Olimpiese Somerspele 1932
Suid-Afrikaanse deelname
Lawrence Stevens (liggewig) en David Carstens (Ligswaargewig) wen goue medaljes en Ernest Peirce (Middelgewig) wen die bronsmedalje in boks.
Getal medaljes
Hier is die top tien lande wat medaljes by die Spele verower het:
Boulton Paul Defiant
Die Boulton Paul Defiant was 'n tweesitplek, eenmotorige, vegvliegtuig wat die Britse Lugmag gebruik het tydens die Tweede Wêreldoorlog. Dit was die eerste vegvliegtuig wat met vier masjiengewere toegerus was waaroor die Britse Lugmag beskik het. Die vliegtuig se masjiengewere was egter almal in 'n skiettoring agter die stuurkajuit en het agtertoe gewys, die vliegtuig het oor geen masjiengewere beskik wat vorentoe wys nie.
Triton (maan)
Ontdekking en naam
Triton is op 10 Oktober 1846 deur die Britse sterrekundige William Lassell ontdek, net 17 dae ná die ontdekking van Neptunus. Hy het die ontdekking gedoen met ’n 61 cm-teleskoop wat hy self gebou het.
Aantrekking deur Neptunus
Twee soorte meganismes kon daartoe gelei het dat Triton in sy huidige wentelbaan vasgevang is. Om deur ’n planeet se swaartekrag aangetrek te word, moet ’n verbybewegende voorwerp genoeg energie verloor sodat dit stadiger beweeg as die snelheid wat nodig is om te ontsnap. ’n Vroeë teorie oor hoekom Triton stadig genoeg beweeg het, is ’n botsing met ’n ander liggaam – óf een wat verby Neptunus beweeg het (onwaarskynlik) óf ’n maan of protomaan in ’n wentelbaan om die planeet (waarskynliker). ’n Meer onlangse hipotese is dat Triton deel van ’n dubbelstelsel was. In ’n wisselwerking met Neptunus het die twee voorwerpe in die stelsel geskei geraak; een van die twee is na buite gewerp en die ander een, Triton, het aan Neptunus gebonde geraak. Dié gebeurlikheid is waarskynliker as die twee voorwerpe in die dubbelstelsel groter is. Soortgelyke meganismes is al voorgestel vir die aantrekking van Mars se mane.
Fisieke eienskappe
Triton is die sewende grootste maan en 16de grootste voorwerp in die Sonnestelsel. Dit is groter as die dwergplanete Pluto en Eris. Dit bevat meer as 99,5% van die massa van al Neptunus se ringe en 13 ander bekende mane. Dit het ook ’n groter massa as die gesamentlike massa van al die bekende mane in die Sonnestelsel wat kleiner as hy is. Met ’n deursnee van 5,5% dié van Neptunus, is dit die grootste maan van ’n gasplaneet in vergelyking met sy planeet wat deursnee betref, hoewel Titaan groter is met betrekking tot Saturnus wat massa betref. Sy radius, digtheid (2,061 g/cm3), temperatuur en chemiese samestelling is soortgelyk aan Pluto s'n.
Adriana Spyker
duimnael|regs|180px|Mej. Spyker later in haar lewe.
Triton (maan)
Gekartelde terrein
Triton se westelike halfrond bestaan uit ’n vreemde reeks skeure en duike wat ’n gekartelde terrein vorm bekend as "spanspekterrein" omdat dit soos die skil van ’n spanspek lyk. Hoewel dit min kraters bevat, is dit vermoedelik die oudste terrein op Triton. Dit bedek waarskynlik ’n groot deel van Triton se westelike helfte.
Silwermynrivier
Hierdie riviertjie ontspring hoog op die oostelike hellings van die Noordhoek-piek op ongeveer 720 m bo seevlak en net suid van die oorsprong van die Prinskasteelrivier. Dit vloei ooswaarts en gaan net na sy begin deur die Silwermyndam, daarna oor die Steenbergplato en deur die Silwermynvallei met sy Silwermynwaterval en die Bachelor’s Cove, gedeeltelik langs die Ou Kaapseweg en deur die Clovelly-gholfbaan. Sy mond is op die Clovelly-strand tussen Vishoek en Kalkbaai.
Peggy Simpson
Peggy Simpson (4 Julie 1913 – Januarie 1994) was 'n Engelse aktrise. Sy was bekend vir haar rolle in die rolprente The 39 Steps (1935), Darby and Joan (1937), en Dentist in the Chair (1960).
Johannes Kerkorrel
Johannes Kerkorrel (27 Maart 1960 – 12 November 2002) was 'n Afrikaanse joernalis en musikant. Sy regte naam was Ralph John Rabie.
Op 12 November 2002 hang Rabie homself in Kleinmond, naby Hermanus aan die Wes-Kaapse kus. Hy is deur sy homoseksuele lewensmaat, sy geskeide vrou en 'n seun oorleef.
Joon van Rooy
duimnael|links|280px|Prof. Joon van Rooy.
Corey Parker Robinson
Corey Parker Robinson (gebore 9 Februarie 1975) is 'n Amerikaanse akteur en vervaardiger. Hy is bekend vir sy rolle in die rolprente The L.A. Riot Spectacular (2005) en Unstoppable (2010), en in die televisiereekse Guiding Light (1952) en The Wire (2002).
Rosalind Eleazar
Rosalind Eleazar is 'n Engelse aktrise. Sy is bekend vir haar rol in die televisiereeks Harlots (2017).
Awwakoem Petrof
Lewe
Awwakoem (Habakuk) Petrowitsj Kondratjef (Аввакум Петрович Кондратьев) is as die seun van ’n priester op ’n dorpie naby Nizjni Nowgorod gebore. Op ’n jong ouderdom trou hy met Anastasia Markowna, waarna hulle na die dorpie Lopatisjtsji trek. Daar word hy op 24-jarige ouderdom as priester aangestel. Hy is bekend vir sy geloofsywer en haal hom die woede van die dorpenaars op die hals toe hy hulle in sy preke op hul sondes wys. Hy vlug noodgedwonge na Moskou, waar hy in kontak kom met Stefan Wonifatjef, die biegvader van tsaar Aleksei, en aartspriester Ioann Njeronof. Hulle stel hom bekend aan die tsaar, wat vir hom ’n beskermingsbrief saamgee.
In 1652 moet Awwakoem weer na Moskou vlug. Hy word aangestel as "protopous" (aartspriester) in die stadjie Joerjewets-Powolzjski. Sy strengheid en geloofsywer bring hom egter weer eens in onguns by sy gemeente en hy ontsnap net-net van ’n woedende menigte wat hom wil doodmaak. Awwakoem gaan weer na Moskou en dien in die Katedraal van Gods Moeder van Kazan op Rooiplein.
Awwakoem veg hier voort teen die hervormings en wys op die suiwerheid van die ou tekste en rite van die Russiese Kerk. Ná ’n paar maande word hy en sy gesin weer verban, dié keer na Poestozjorsk in die verre noorde van Rusland. Sy vrou en kinders word toegelaat om in Pomorje te gaan woon waar die lewensomstandighede draagliker is.
Coles Supermarkte
Coles Supermarkte was tussen 1986 en 2006 'n handelsmerk van Coles Myer Beperk en later van Coles Group Bpk, voordat Wesfarmers Coles Group in 2007 aangeskaf het. Dit het weereens 'n filiaal geword van Coles Group nadat dit in November 2018 afgesplyt het van Wesfamers.
Ndumo-natuurreservaat
Ndumo is 'n natuurreservaat geleë in die verrenoorde van KwaZulu-Natal en is 10 117 hektaar groot. Die Lusutfu (of Usuthu)- en Pongolariviere vloei deur die reservaat. Die reservaat is relatief plat.
Wielopole
Die voormalige dorp, Wielopole is in die tweede helfte van die 14de eeu gestig en was in die hande van die Tarnawski-familie van die begin van die 15de tot die begin van die 17de eeu.
Sammi Hanratty
Sammi Hanratty (gebore 20 September 1995) is 'n Amerikaanse aktrise en vervaardiger. Sy is bekend vir haar rolle in die rolprente A Christmas Carol (2009), The Lost Medallion: The Adventures of Billy Stone (2013), en Zoe Gone (2014), en in die televisiereeks The Suite Life of Zack and Cody (2005).
Modernisering
Die moderniseringsteorie en geskiedenis is eksplisiet gebruik as riglyne vir lande wat ywerig is om spoedig te ontwikkel, soos China. Modernisering is selfs voorgestel as die nuttigste raamwerk vir wêreldgeskiedenis in China omdat een van die ontwikkelende lande wat laat begin ontwikkel het die volgende gesê het: "China se modernisering moet gebaseer word op ervarings en lesse van ander lande."
Kourtney Hansen
Kourtney Hansen (gebore 13 September 1980) is 'n Amerikaanse aktrise. Sy is bekend vir haar rolle in die rolprente Haunting Villisca (2006), Triumph, en The Danger of Positive Thinking, en in die televisiereeks Nashville (2012).
Ich hab in Gottes Herz und Sinn, BWV 92
Ich hab in Gottes Herz und Sinn, BWV 92, is 'n kantate van Johann Sebastian Bach.
Gloster Meteor
Tweede Wêreldoorlog
George Carter het reeds in 1940 begin met die ontwerp van die Gloster Meteor. Hy het die tweemotorontwerp verkies omrede die straalmotore van daardie tyd se stukrag nog maar swak was. Die eerste Meteor is toegerus met Frank Whittle-ontwerpte W2B turbostraalenjins. Hulle kon egter slegs 454 kg stukrag lewer en kon nie die vliegtuig van die grond af kry nie. Die eerste Meteor het op 5 Maart 1943 gevlieg en was toegerus met twee Halford H1 motore wat oor 681 kg stukrag elk beskik het. Die Halford motore is later verder ontwikkel en word uiteindelik die Goblin motor wat in die De Havilland Vampire gebruik is.
Die eerste Meteor I vliegtuie is aan 616 Eskader afgelewer op 12 Julie 1944. Hulle eerste vlug was om V-1 vuurpyle af te skiet. Probleme met die Meteor I se kannonne het sukses vertraag; op 4 Augustus het vlieënier Dean daarin geslaag om 'n V-1 vuurpyl met sy vlerk van koers af te dwing deur dit om te keer. Die probleme met die kanonne is opgelos en teen die einde van Augustus is 13 V-1 vuurpyle vernietig.
Indianapolis
Indianapolis (uitgespreek /ˌɪndiəˈnæpɵlɨs/, Grieks vir "Indiana-stad", dikwels afgekort tot Indy) is die hoofstad van die Amerikaanse deelstaat Indiana. Volgens die 2011-sensus het Indianapolis 'n bevolking van 839 489 gehad en is dus die deelstaat se grootste stad.
Elisabeth Sladen
Elisabeth Sladen (1 Februarie 1946 – 19 April 2011) was 'n Engelse aktrise en skryfster. Sy was bekend vir haar rolle in die televisiereekse Doctor Who (1963), Doctor Who (2005), en The Sarah Jane Adventures (2007).
Verstrooide skyf
Eienskappe
Vanweë die onstabiele aard van die voorwerpe beskou wetenskaplikes die verstrooide skyf as die plek van oorsprong van die meeste periodieke, of kortstondige, komete in die sonnestelsel – met sentoure (ysliggame tussen Jupiter en Neptunus) as die oorgangsfase in ’n voorwerp se migrasie van die skyf na die binneste deel van sonnestelsel. Eindelik stuur versteurings deur die groot planete sulke voorwerpe in die rigting van die Son en verander hulle in periodieke komete. Baie voorwerpe in die Oort-wolk het waarskynlik ook in die verstrooide skyf ontstaan.
Vatopedi-klooster
Die Heilige en Groot Klooster van Vatopedi (Grieks: Βατοπέδι) op Berg Athos in Griekeland is in die tweede helfte van die 10de eeu gebou deur drie monnike, Athanasius, Nicholas en Antonius van Adrianopel, wat dissipels van Athanasius van Athos was.
Verskeie geboue is sedertdien gebou, die meeste in die Bisantynse tydperk en tydens die 18de en 19de eeu toe die klooster op sy hoogtepunt was. Sowat 100 monnike woon vandag in die klooster en uitgebreide herstelwerk aan die groter geboue is op pad.
Keith Robinson (akteur)
Keith Robinson is 'n Amerikaanse akteur en skrywer. Hy is bekend vir sy rolle in die rolprente Blade: Trinity (2004), Dreamgirls (2006), en Dear John (2010), en in die televisiereeks Power Rangers Lightspeed Rescue (2000).
Audio Engineering Society
Hoofkwartier
Huperion
Huperion (Grieks: Ὑπερίων) was in die Griekse mitologie ’n Titaniese god en die verpersoonliking van Lig. Hy was die seun van Uranos en Gaia. Hy speel feitlik geen rol in die Griekse mitologie nie en word selde genoem.
Google Doodle
Daarna is Google Doodles deur buitemense gedoen, totdat Page en Brin die intern Dennis Hwang in 2000 gevra het om ’n logo vir Bastilledag te ontwerp. Van toe af is Doodles georganiseer en ontwerp deur ’n span werknemers wat as "Doodlers" bekend is.
Melrose-huis
Melrose-huis in Pretoria is ŉ nasionale gedenkwaardigheid, onder meer omdat die Vrede van Vereeniging, ingevolge waarvan die Anglo-Boereoorlog beëindig is in 1902 daarin onderteken is.
Elliot
Elliot (amptelik Khowa) is 'n dorp in die Noordoos-Kaap, 66 km suidwes van Maclear en 55 km (63 km per pad) suidoos van Barkly-Oos. Dit was destyds net 9 km van die grens met die tuisland Transkei.
Vibrasie
Soorte vibrasies
Vibrasies en golwe is nou verbind: die golwe in die see, die golwe in ’n gespande snaar en selfs die golwe van aardbewings het vibrasies as hul oorsprong.
Elliot
NG gemeente
Die gemeente is in 1890 deur die Ring van Burgersdorp gestig deur die toedoen van ds. W.A. Alheit, wat erg bekommerd was oor die lot van die verstrooide lede van die Nederduitse Gereformeerde Kerk in die grensgebied. Die dorpie het destyds uit sowat 10 huise bestaan, terwyl die plase uitgestrek en moeilik bereikbaar was.
Nancy Reagan
Sy word die Eerste Dame van die Verenigde State na haar man se verkiesing as president in Januarie 1981. In haar eerste termyn is sy gekritiseer omdat sy die Withuis se porselein laat vervang het. Haar belangstelling in hoë-mode het ook baie aandag en kritiek uitgelok. Gedurende haar man se presidentskap het sy die anti-dwelmveldtog, "sê net nee", gevestig.
Reagan het altyd haar man beskerm. In 1988 het sy vir omstredenheid gesorg toe dit aan die lig kom dat sy, ná die aanslag op haar man se lewe in 1981, 'n astroloog aangestel het om met die beplanning van sy dagboek te help. Sy het 'n sterk invloed op haar man gehad en 'n rol in sy besluite oor personeel en diplomatieke aangeleenthede gespeel.
Kerkbywoning
Deelnamestatistiek
Hierdie syfers is egter debatteerbaar. ReligiousTolerence.org. berig:
Lodewyk XV van Frankryk
Gedurende die vroeë jare van die Sewejarige Oorlog (1757) is 'n poging aangewend om Lodewyk te vermoor. Na die poging is die graaf van Choiseul as eerste minister deur Lodewyk aangewys. In 1770 is Choiseul ontslaan oor 'n botsing met Lodewyk oor buitelandse beleid en die weiering van die Parlement van Bretagne om belasting vir 'n moontlike oorlog met Groot-Brittanje te betaal. Vir die laaste vier jaar van sy lewe regeer Lodewyk met die hulp van 'n driemanskap - René de Maupeou as eerste minister, Abbot Terray as minister van finansies en graaf d'Aiguillon as minister van buitelandse sake.
Bernard Stiegler
Loopbaan
In 1987 tot 1988, met Catherine Counot, het Stiegler 'n uitstalling in die Georges Pompidou-sentrum gehou, met die titel Mémoires du futur: bibliothèques et technologies (Herinneringe van die toekoms: biblioteke en tegnologieë). Stiegler het sy proefskrif by die Skool vir Hoërstudies in Sosiale Wetenskappe in 1992 verdedig. Hy was 'n direkteur by die Internasionale Kollege vir Filosofie, 'n professor aan die Universiteit van Tegnologie van Compiègne en 'n besoekende professor aan die Goldsmiths, Universiteit van Londen. Hy het die posisies van direkteur-generaal by die Nasionale Oudiovisuele Instituut (INA) en direkteur-generaal by die Instituut vir Navorsing en Akoestiese Koördinasie / Musiek (IRCAM) gehad.
Stiegler het sedert 1994 voortdurend boeke, artikels en onderhoude gepubliseer. Sy werke sluit verskeie deurlopende reeks boeke in:
Ars Industrialis
Op 18 Junie 2005 het Stiegler 'n politieke en kulturele groep gestig, Ars Industrialis, waarvan die manifes 'n "industriële politiek van gees" vereis. Die manifes is onderteken deur Stiegler en die ander medestigters van die groep, George Collins, Marc Crépon, Catherine Perret en Caroline Stiegler. 'n Opgedateerde manifes is in 2010 vrygestel.
Grumman F4F Wildcat
Op 28 September 1941 het Martlet's van die Britse Vloot, wat diens gedoen het in Westelike Woestyn tydens die Noord-Afrika veldtog, 'n Italiaanse Fiat G.50 afgeskiet. In Mei 1942 het Martlet's van die Britse Vloot deelgeneem aan aksie oor Madagaskar teen Vichy Frankryk. In Augustus van daardie jaar het hulle Italiaanse bomwerpers oor die Middellandse See aangeval. Op daardie stadium het die vliegtuig reeds 'n reputasie as formidabele vegter gehad.
Amerika tree tot die oorlog toe
Marinierskorps Hellcatt's is vanaf landbasisse bedryf, een van hulle was Henderson Field op Guadalcanal wat gebruik is om die eerste offensief te loods in die oorlog in die Stille Oseaan. Een Mariene Wildcat vlieënier kaptein Joe Foss, 'n vlugkommandeur van die Mariene Vegterafdeling, het vanaf Guadalcanal sy vlug van 8 Wildcats gelei tot 72 bevestigde vyandelike vliegtuie vernietig oor 'n tydperk van 16 weke. Foss het self 26 vliegtuie afgeskiet, insluitende vyf op een dag en die Congressional Medal of Honour is aan hom toegeken.
Sigurd Eldegard
Sigurd Eldegard (10 Julie 1866 – 30 Januarie 1950) was 'n Noorse akteur. Hy was bekend vir sy rolle in die rolprente Jackal (1920), Viddenes folk (1928), Kristine Valdresdatter (1930), en Liv (1934).
Adam Robitel
Adam Robitel (gebore 28 Mei 1978) is 'n Amerikaanse akteur en skrywer. Hy is bekend vir sy rolle in die rolprente The Taking of Deborah Logan (2014), Paranormal Activity: The Ghost Dimension (2015), en Insidious: The Last Key (2018).
Tosca (opera)
Agtergrond
Die Franse dramaturg Victorien Sardou het meer as 70 toneelstukke geskryf wat byna almal suksesvol was. Sy werk word egter nie vandag meer opgevoer nie. In die vroeë 1880's het Sardou saamgewerk met die aktrise Sarah Bernhardt en haar voorsien van 'n reeks geskiedkundige melodramas. Sy derde Bernhardt-toneelstuk, La Tosca, wat die eerste keer op 24 November 1887 in Parys en ook regoor Europa opgevoer is, was 'n reuse sukses, met meer as 3000 opvoerings in Frankryk alleen.
Puccini het La Tosca minstens twee keer in Milaan en Turyn gesien. Op 7 Mei 1889 skryf hy aan sy uitgewer Giulio Ricordi en smeek hom om Sardou se toestemming te verkry dat die werk in 'n opera omskep kan word: "In hierdie opera sien ek wat ek nodig het, met geen oordrewe proporsies, geen uitgebreide skouspel nie, en dit benodig ook nie die gebruiklike buitensporige hoeveelheid musiek nie."
Catharina van Aragon
Latere jare
Catharina is op 7 Januarie 1536 daar oorlede. Hendrik en Anna het die volgende dag, nadat hulle die nuus gekry het, geel gedra. Dit is op verskillende manier geïnterpreteer. Geel was in Engeland die kleur van vreugde is dit is deur baie beskou as blydskap oor Catharina se dood. Ander het gemeen dit was uit respek vir Catharina omdat geel in Spanje die kleur van rou is. Op die dag van haar begrafnis het Anna, wat ’n seun verwag het, ’n miskraam gehad. Dit was een van die faktore wat later gelei het tot haar teregstelling ’n paar maande later.
Nadat gevind is dat daar ’n swart groeisel aan Catharina se hart was, was daar gerugte dat Hendrik of Anna, of albei, Catharina laat vergiftig het. Moderne mediese kenners meen egter dit was die gevolg van kanker, iets wat nie in daardie tyd verstaan is nie.
Stranding van Haerlem
Terugkeer
Na samesprekings tussen hom en die Here Sewentien in Junie 1651 is daar besluit dat Jan van Riebeeck as "Opperhoofd" van die beoogde verversingspos aan die Kaap aangestel sal word. Nog ŉ fortjie en 'n klein garnisoen van sowat 'n honderd man is in die vooruitsig gestel. Van 'n volksplanting was daar geen sprake nie, en Jan van Riebeeck se vertrek in Desember 1651 was nie 'n gebeurtenis wat baie belangstelling in Nederland of in die res van Europa gewek het nie.
Frans Hals
n Goeie voorbeeld van die laaste tyd perk is die groepportret, Regentesse van die ouetehuis vir Mans, ongeveer uit 1664 (Frans Hals-museum, Haarlem). Ofskoon Hals gedurende sy leeftyd baie opdragte ontvang het, was hy gedurig in geldelike nood. Hy het trouens ook 'n groot gesin gehad om te onderhou: hy het twee kinders by sy eerste vrou en minstens agt kinders by sy tweede vrou gehad. Verskeie skuldeisers het hofsake teen hom aanhangig gemaak en dit was waarskynlik die rede waarom hy soms ekstra as kunshandelaar en restoureerder moes verdien.
Sipho Hashe
Moord
Op 8 Mei 1985, is Hashe, Galela en Godolozi, onder valse voorwendels gelok na die lughawe in Port Elizabeth. Hier is die drie ontvoer, waarna hulle na Fort Chalmers naby Cradock geneem is. Eers tydens die Waarheid-en-versoeningskommissie is die omstandighede van die moorde openbaar gemaak, asook die verdowing en marteling wat die moord voorafgegaan het.
Arthur, Prins van Wallis
Latere lewe en dood
Kort daarna het die paartjie na die Walliese grens vertrek waar Arthur pligte as die Prins van Wallis sou nakom. Hy is skielik op 15-jarige ouderdom dood, moontlik aan tering, diabetes of die geheimsinnige sweetsiekte. Catharina het ook siek geword, maar het herstel. Sy het daarna in taamlike afsondering gewoon tot sy Hendrik VIII se eerste vrou geword het kort nadat hy koning geword het.
Tillodontia
Die Tillodontia is 'n orde uitgestorwe plasentale soogdiere uit die Paleo- en Eoseen van Asië, Noord-Amerika en Europa.
MMA
Vuilspel
Enige van die volgende aksies word gestraf:
MMA in Suid-Afrika
MMA is ’n erkende nasionale amateur- en professionele sport in Suid-Afrika onder die beskerming van MASA (Martial Arts and Games Committee of South Africa), wat op sy beurt deur die Suid-Afrikaanse Sportkonfederasie en Olimpiese Komitee (SASCOC) onderskryf word.
Dusi-kanowedvaart
Die ontstaan van die Dusi
Die eerste kanovaarders wat die Msunduzirivier met 'n kano aangepak het was William Foley en Paul Marianny, beide van Pietermaritzburg. Hulle het hul eindbestemming in 1893 binne sewe dae bereik.
Temple du Marais
Protestante Kerk
Die kerk bly vandag voortleef as deel van die Verenigde Protestantse Kerk van Frankryk en het die afgelope jare geweldige groei getoon; van 'n handvol kerkgangers in 2004, tot 300 weeklikse besoekers, meestal onder die ouderdom van 40. Daar is Franse dienste op Sondae om 10:30, 'n Afrika gemeenskapsdiens (in Frans) om 13:00, 'n Japannese diens om 16:00, en 'n Arabiese diens om 18:00. Die gemeente hou ook baie aktiwiteite deur die week, waaronder gebeds- en Bybelstudiegroepe. Die kerk is oop vir toeriste op Saterdagmiddae van 15:30 tot 17:30 en vrywilligers bied ook toere aan.
Namibia, Land of the Brave
Amptelike weergawe
Whose blood waters our freedom.
Afrikaanse vertaling
Van hulle wie se bloed vir ons vryheid vloei.
Hou hoog die vaandel van vryheid.
Ons (roman)
Nommers
Opmerklik en kenmerkend is die gebruik van getalle deur Zamjatin in Ons. Mense het byvoorbeeld nie 'n naam nie, maar 'n nommer; hulle is verminder tot getalle wat nie meer hul eie identiteit het nie. Mans is medeklinkers, vroue klinkers. Fabrieke, laboratoriums, hospitale en dies meer het ook 'n nommer. Dit is blykbaar nog 'n steek van die skrywer teen kommunisme. In die Sowjetunie word getalle gebruik in plaas van name vir skole, melkwinkels en dies meer. Dit kan vandag nog oral in Rusland gevind word: skool nr. 14, apteek nr. 96 of bakkery nr. 102.
Eamonn Roche
Eamonn Roche is 'n Amerikaanse akteur. Hy is bekend vir sy rolle in die rolprente The Mask (1994) en Meet Wally Sparks (1997), en in die televisiereekse The Young and the Restless (1973) en Scrubs (2001).
Ugie
NG gemeente
Die eerste leraar was ds. A. Ahrbech, wat in Maart 1903 bevestig word. Hy moes egter reeds in 1905 weens swak gesondheid aftree. Die hoeksteen van die kerk is tydens die vierde leraar, ds. J.N. Vlok, se dienstydperk op 23 Julie 1910 gelê.
Waterford
Waterford kan na een van die volgende plekke verwys:
Erica goudotiana
Erica goudotiana is 'n plant wat tot die genus Erica behoort. Die plant is endemies aan Madagaskar.
Indica Watson
Indica Watson (gebore 2010) is 'n Engelse aktrise. Sy is bekend vir haar rolle in die televisiereekse Sherlock (2010), The Missing (2014), en Deep State (2018).
Koos Kombuis
Begin van skrywersloopbaan
Gedurende die vroeë 1980's is ’n paar kortverhale gepubliseer. Hulle sluit in Nou´s die Kaap Weer Hollands (1982), My Nooi Is In 'n Tikmasjien (1983) en Breekwater (1986). Ligte werke, insluitend Kleingeld vir 'n terreurdaad (1984) en ’n Roos vir die Karoomeisie, is ook deur Perskor uitgegee.
Alternatiewe Afrikaanse musiekbeweging
Op 25 Maart 1988 was Du Toit, as André Letoit, een van die sleutelfigure in die Eerste Alternatiewe Afrikaanse Rockkonsert wat in die Pool Club in Johannesburg gehou is. Ander kunstenaars wat aan die konsert deelgeneem het, sluit in die Gereformeerde Blues Band, Koos, The Genuines, Die Kêrels, en Bernoldus Niemand en die Swart Gevaar. Die konsert is deur Dagga-Dirk Uys en Boogy Gottsma gereël en kan beskou word as die begin van die alternatiewe Afrikaanse musiekbeweging
Convair B-58 Hustler
Die vliegtuig met al sy wapens, toerusting en stelsels was vir die eerste beskou as een unieke wapenstelsel en die vervaardiger, Convair, was verantwoordelik dat alles geïntegreer word en korrek werk. Dit het beteken dat nuwe terreine betree moes word en het ook tot vertragings in aflewering gelei. Dit het ook tot gevolg gehad dat baie nuwe tegnologie gebruik is vir die ontwikkeling van die vliegtuig. Daar was gebruik gemaak van hittebestande, vlekvrye staal en heuningkoekvormige panele vir die vlerke en romp.
Rustelosebenesindroom
Oorsake en behandeling
Rustelosebenesindroom kan verbeter as die onderliggende probleem behandel word. Andersins kan medisyne gebruik of leefstylveranderings aangebring word. Laasgenoemde sluit in die staking van alkohol- en tabakgebruik en slaaphigiëne. Meer vroue as mans kry RBS en die voorkoms neem toe met ouderdom.
Gemeenskap
Tweedens, die gemeenskaplike sake. Die verskynsel van gemeenskap het nie net met die wekwoordelike of die dinamiese te doen nie, maar ook met die substantiewe, die stabiele of die konstante. Dit wil sê dinge wat nie noodwendig aan die jongste modegier onderwerp is nie, maar wat eerder deur ŉ sekere onveranderlikheid gekenmerk word. Laasgenoemde lê opgesluit in daardie dinge wat gemeenskappe met mekaar deel en wat oor tyd heen ŉ vaste karakter verwerf. Ons noem dit die “gemeenskaplike sake”. Gemeenskaplike sake kan na ŉ wye verskeidenheid van dinge verwys. So kan dit onder meer betrekking hê op subjektiewe oortuigings (soos etiese, estetiese en metafisies-godsdienstige oortuigings); maar ook op objektiewe kragte (soos gemeenskaplike families, geslagte, ekonomiese stande, asook talige, kulturele, nasionale en godsdienstige erfenisse). Maar na watter gemeenskaplike saak ook al verwys word (subjektief of objektief), in albei gevalle handel dit oor substantiewe sake, dit wil sê oor dinge wat aan die gemeenskap ŉ eie identiteit, stabiliteit of karakter verleen.
Gotiese argitektuur
Die Gotiek is 'n styltydperk van die Middeleeuse Europese kuns, wat omtrent 1140 in die Île-de-France (omgewing van Parys) ontstaan het en noord van die Alpe tot omtrent die begin van die 16de eeu oorheers het. Dit het die Romaanse styl in die argitektuur en kuns opgevolg. Die Gotiese styl kan slegs ten opsigte van die argitektuur presies afgebaken word, terwyl die beeldhoukuns en skildery van dié tydperk nie onmiddellik deur suiwer Gotiese elemente gedomineer is nie en eers geleidelik ontwikkel het.
Hampshire
Demografie
Volgens die 2001-sensus het die stad 'n bevolking van 1 644 249 gehad. 96,73% van die inwoners was wit mense, gevolg deur 1,34% Asiate en 'n gemengde ras op 0,84%. 73,86% se geloof was die Christendom.
Samuel Bottomley
Samuel Bottomley (gebore 14 Junie 2001) is 'n Engelse akteur. Hy is bekend vir sy rolle in die rolprente Tyrannosaur (2011) en Private Peaceful (2012), en in die televisiereekse Rocket's Island (2012) en Ackley Bridge (2017).
Gotiese argitektuur
Die Latynse vakterm, wat in die tydperk van die Gotiek gebruik is, was opus francigenum of "(kuns)werk van Franse oorsprong".
Bandopnemer
'n Bandopnemer is 'n elektriese oudioapparaat wat analoë klankgegewens kan stoor en weergee. Bandopnemers gebruik 'n spesiale band, wat van papier, staal of plastiek gemaak en van 'n laag magnetiese stowwe soos ysteroksied, spesiale metaaloksiede of suiwer ysterpoeier voorsien is.
Geskiedenis
Die verbruikerspubliek het die voorkeur aan draagbare bandopnemers gegee wat teen bekostigbare pryse aangebied kon word en danksy nuwe tegnologieë soos die Dolby-Laboratoriums se ruisonderdrukking en opnames met vier klankbane steeds beter klankgehalte gewaarborg het. Batteryaangedrewe bandopnemers het die buitegebruik moontlik gemaak.
Charles Rocket
Charles Rocket is 'n Amerikaanse akteur. Hy is bekend vir sy rolle in die rolprente Dances with Wolves (1990), Hocus Pocus (1993), Short Cuts (1993), en Dumb and Dumber (1994).
Engelse en Walliese Krieketraad
[[Lêer:Cricket counties.svg|duimnael|links|Counyspanne in Engeland en Wallis volgens toernooi:
Voor 1997 was die Toets- en Countykrieketraad (Test and County Cricket Board, TCCB) die beheerliggaam van Engelse krieket, wat in 1968 dié tak by die Marylebone Cricket Club (MCC) oorgeneem het. Die MCC het vanaf 1903 elke Engelse toer gereël. Afgesien van die toetswedstryde het die Engelse span amptelik tot en met die 1976-toer na Australië in die jaar 1976/77 onder die MCC gespeel, wat die tyd weerspieël toe die MCC verantwoordelik was vir die samestelling van die toerspan. Die laaste keer wat die Engelse toerspan die MCC se “spek-en-eierkleure” gedra het, was tydens die 1996/97-toer na Nieu-Seeland. In April 1998 is die Women's Cricket Association geïntegreer by die organisasie. Die ECB se hoofkantoor is geleë by die Lord’s-krieketveld in Noordwes-Londen.
Barkly-Oos
duimnael|links|270px|Die munisipale kantoor, waarin ook die stadsaal is. duimnael|links|270px|Die Old Mill Inn Restaurant & Pub word gehuisves in die meer as 'n eeu oue gebou wat oorspronklik die graanmeule was. duimnael|regs|270px|Die landdroskantoor op Barkly-Oos, ingewy op [[17 Junie 1896 en vandag nog as sodanig in gebruik.]]
Museum
Die gebou waarin die Barkly-Oos-museum gehuisves word, is in 1891 opgerig as biblioteek en munisipale kantoor. In die middel van die 20ste eeu het mev. Freda Hattingh stukke van geskiedkundige belang begin versamel en toe voorgestel dat die dorp ’n museum kry. Die dorpsraad, wat kort vantevore 'n moderne nuwe gebou en stadsaal in die middedorp betrek het, het die gebou beskikbaar gestel en die museum is op 6 Augustus 1972 ingewy.
Die museum dek die geskiedenis van Barkly-Oos se dorp en distrik van die vroegste tye af met ’n uitstalling oor die San. Die wel en wee van die blanke nedersetters in die gebied word uitgebeeld deur middel van meubels en implemente wat gebruik is in skaap- en beesboerdery, die oorheersende bedryf van die plaaslike ekonomie. Tradisionele Xhosa-kralewerk, moderne Xhosakuns en Zulukrale en -wapens is ook te sien. ’n Versameling kleding en uniforms herinner aan die Anglo-Boereoorlog, die Eerste en die Tweede Wêreldoorlog.
Gereformeerde kerk
duimnael|regs|340px|Die [[Gereformeerde kerk Barkly-Oos het in Julie of Augustus 1871 van Dordrecht afgestig. Op 15 November 1884 is die hoeksteen van die nuwe kerk gelê, waarna dit op 15 Augustus 1895 in gebruik geneem is. Die koste was sowat £1 500. Dit is opgerig nadat die tydelike kerk verkoop is.]]
Gereformeerde kerk Pretoria
Die Gereformeerde kerk op die hoek van Kerk- en Potgieterstraat in Pretoria teenoor die Krugerhuis is 'n geskiedkundige Gereformeerde kerk wat tydens die bewind van die Zuid-Afrikaansche Republiek opgerig is. Die destydse president van die ZAR, Paul Kruger, het die hoeksteen op 10 Oktober 1896, sy verjaardag, gelê. Die gebou is deur Klaas van Rijsse ontwerp en is deur Daanen en Dorlas gebou.
Konsulentsbediening
Ds. Dirk Postma het die Gereformeerde kerk Pretoria in 1859 gestig, dieselfde jaar waarin hy die eerste Gereformeerde gemeente, Rustenburg op 11 Februarie gestig het, en in die loop van die jaar ook Waterberg (Nylstroom), Potchefstroom, Lydenburg en Reddersburg. Aanvanklik het hy uit Rustenburg al die ander Transvaalse gemeentes as konsulent bedien en ook nog hulp aan die kerke in die ander provinsies verleen, tot hy in 1866 ’n beroep na Burgersdorp, die oudste gemeente in die Kaapkolonie, aanvaar het terwyl hy ook daar met die voltydse opleiding van predikante sou begin. Dit het eindelik gelei tot die opening van die Teologiese Skool Burgersdorp op 29 November 1869 om in die nypende tekort aan predikante in die amper 11 jaar oue kerkverband te voorsien. Dieselfde sinode wat besluit het dat ds. Postma na die Noordoos-Kaap sou gaan, het die eerste twee proponente tot die bediening toegelaat, naamlik S.D. Venter en N.J.R. Swart. Swart is dan ook beroep as die eerste predikant van die gemeente Pretoria.
Die Driejarige Oorlog
regs|duimnael|180px|Oudl.[[ Hendrik Hermann het die kerksake behartig tydens die ballingskap van ds. Petrus Postma op Ceylon.]] Nadat die Tweede Vryheidsoorlog op 11 Oktober 1899 uitgebreek het, is die laaste kerkraadsvergadering op 30 Maart 1900 gehou. Die volgende sou eers op 26 Desember 1902 gebou word, amper sewe maande ná die vrede. Die donker jare van die oorlog het ook hul swart skaduwee oor die gemeente Pretoria gegooi. In Junie 1900 is ds. Postma verban na Ceylon, nie weens enige oortreding nie, maar slegs op grond van sy innige vriendskap met pres. Kruger. In sy afwesigheid is gereeld leesdienste waargeneem.
Koutloumousiou-klooster
Die klooster is gestig met die hulp van die krygshere Nicolae Alexandru en Vladislav Vlaicu van Wallachye. Onder die skatte is glo die grootste reliek van die Heilige Kruis. Daar is ook 662 manuskripte en sowat 3 500 gedrukte boeke.
Sheridan Smith
Sheridan Smith (gebore 25 Junie 1981) is 'n Engelse aktrise. Sy is bekend vir haar rolle in die rolprent Hysteria (2011) en in die televisiereekse Two Pints of Lager and a Packet of Crisps (2001) en Love Soup (2005).
Hilandar-klooster
Geskiedenis
Nadat Serwië en Bulgarye onder Ottomaanse heerskappy gekom het, het minder Serwiese en meer Bulgaarse monnike na Berg Athos gekom. Van die 17de tot 19de eeu was daar hoofsaaklik Bulgaarse monnike in die klooster. In 1913 was daar egter weer baie Serwiërs en die protos (hoof van die kloosters) was Serwies.
Fotolise
Fotolise van water
Fotolise is 'n uiters belangrike stap in die biologiese proses van die fotosintese. Hierdie proses verloop in plante deur tussenkoms van katalisatore (ensieme) soos chlorofil, maar die oorhoofse reaksie is gebaseer op die ontbinding van water:
Erica grisbrookii
Erica grisbrookii is 'n plant wat tot die genus Erica behoort en deel van die fynbos vorm. Die plant is inheems aan die Wes-Kaap.
Sam Rockwell
Sam Rockwell (gebore 5 November 1968) is 'n Amerikaanse akteur en vervaardiger. Hy is bekend vir sy rolle in die rolprente Confessions of a Dangerous Mind (2002), Moon (2009), Seven Psychopaths (2012), en Three Billboards Outside Ebbing, Missouri (2017).
Andrei Tsjikatilo
Hy was veral bekend as die Slagter van Rostof omdat hy die meeste moorde in die Rostof-oblast in die RSFSR gepleeg het.
Vroeë lewe
Tsjikatilo se pa is in die Tweede Wêreldoorlog gevange geneem. Tydens die Nazi-besetting moes Tsjikatilo bomaanvalle, brande en skietgevegte aanskou en hul hut is eenkeer afgebrand. In 1943 het Tsjikatilo se ma die lewe geskenk aan ’n dogter, Tatjana. Haar man was steeds in die oorlog en was dus nie die kind se pa nie. Daar is gegis die swangerskap was die gevolg van verkragting deur ’n Duitse soldaat.
Rostof aan die Don
Sy het hom aan Feodosia Odnatsjewa voorgestel en hulle is in 1963 getroud. Volgens Tsjikatilo was hy aangetrokke tot Feodosia, maar hul huwelik was basies ’n gereëlde een wat plaasgevind het skaars twee weke nadat hulle mekaar ontmoet het. Die besluite is deur sy suster en haar man geneem. Tsjikatilo het later beweer hul sekslewe was minimaal. Toe sy vrou besef hy kon nie ’n ereksie behou nie, het sy ingestem dat hy ejakuleer en dan die semen met sy vingers in haar vagina druk sodat sy swanger kan raak. In 1965 het Feodosia die lewe geskenk aan ’n dogter, Ljoedmila. Vier jaar later is ’n seun, Joeri, gebore.
Moorde
In September 1978 het Tsjikatilo na Sjachti naby Rostof aan die Don getrek waar hy sover bekend sy eerste moord gepleeg het. Op 22 Desember het hy ’n negejarige meisie, Jelena Zakotnowa, na ’n ou huis gelok wat hy in die geheim gekoop het; hy het probeer om haar te verkrag, maar kon nie ’n ereksie kry nie. Toe die meisie begin worstel, het hy haar gewurg en drie keer met ’n mes in die onderlyf gesteek; in die proses het hy geëjakuleer. Hy het haar daarna verwurg en haar lyk in die Groesjefka-rivier gegooi. Dit is twee dae later ontdek.
Tussen Julie en September 1982 het Tsjikatilo nog vyf slagoffers tussen nege en negentien jaar oud vermoor. Hy het ’n patroon ontwikkel: hy het sy slagoffers van ’n bushalte of treinstasie weggelok, en hulle dan op ’n afgeleë plek vermoor. Hulle is gewoonlik met ’n mes gesteek en gesny, en daarna is hul ingewande verwyder. Sommige is ook verwurg of doodgeslaan benewens die talle snywonde aan hul liggaam. Baie van die slagoffers se oogkaste was vermink en dit het gelyk of hy hul oë wou uitsteek.
Eerste arres, vrylating en nog moorde
Op 13 September 1984, presies ’n week ná sy 15de moord van die jaar, het ’n speurder Tsjikatilo gesien waar hy probeer om ’n jong meisie van ’n bushalte in Rostof weg te lok. Hy is in hegtenis geneem en aangehou. ’n Mes en stuk tou is by hom gevind. Hy was ook ’n diefstalverdagte by ’n vorige werk. Tsjikatilo se twyfelagtige agtergrond is ontdek en hy het voldoen aan die beskrywing wat gegee is van die man wat in Maart saam met Dmitri Ptasjnikof gesien is voor sy moord. ’n Monster van Tsjikatilo se bloed is geneem en dit het gewys sy bloedgroep is tipe A, terwyl semenmonsters wat in 1984 by ses slagoffers geneem het, aangedui het die moordenaar se bloedgroep is tipe AB. Tsjikatilo se naam is gevoeg by dié van die ander 25 000 mense wat ondersoek is en hy is vrygelaat.
In November 1985 is die spesiale agent Issa Kostojef aangestel om die ondersoek te lei. Die moorde in Rostov is weer versigtig ondersoek en bekende seksoortreders is weer ondervra. Die polisie het ook weer begin om treinstasies te patrolleer, en ’n psigiater, dr. Alexandr Boechanofski, is aangestel om ’n profiel op te stel. Sy profiel van 65 bladsye het die moordenaar beskryf as ’n man tussen 45 en 50 jaar oud van gemiddelde intelligensie wat waarskynlik getroud is of voorheen getroud was. Hy was ook ’n sadis wat net seksueel geprikkel kan word as hy sy slagoffers sien ly. Hy het gemeen die moordenaar se werk vereis dat hy baie reis en dat hy waarskynlik by ’n produksieskedule hou.
Die ondersoeker was nou onder groot druk van die publiek, pers en minister van binnelandse sake om die saak op te los. Teen Augustis 1990 is nog drie lyke gevind, dié van ’n vrou en twee seuns.
Ostrogbybel
Die Ostrogbybel is uit die Griekse Septuagint vertaal en is twee keer gedruk: op 12 Julie 1580 en met 'n hersiene weergawe op 12 Augustus 1581. Dit is 'n monumentale publikasie van 1 256 bladsye wat rojaal versier is. Dit was die eerste Bybel wat in Cyrilliese skrif gedruk is en het as model vir latere Russiese weergawes van die Bybel gedien.
Heilige Land
Baie plekke in die Heilige Land is lank reeds pelgrimsbestemmings vir volgelinge van die  Abrahamitiese godsdienste, insluitende Jode, Christene, Moslems, en die  Bahá'ís. Pelgrims besoek die Heilige Land om fisiese manifestasies van hulle geloof te sien en aan te raak, hulle geloof binne hierdie heilige konteks te te bevestig, en om 'n persoonlike band met die Heilige Land te vorm.
Dolf van Niekerk
Lewe en werk
Van Niekerk is op 22 Februarie 1929 in Edenburg gebore. Sy ma, Bettie, is skaars ’n maand na sy geboorte oorlede en sy pa, die kleremaker Rudolf Johannes, trou weer later. Sy halfsuster wat uit hierdie huwelik gebore is, Maria, is op tweejarige ouderdom oorlede. Hy matrikuleer in 1946 aan die Hoërskool Edenburg. In 1949 behaal hy ’n B.A.-graad aan die Universiteitskollege van die Oranje-Vrystaat en later ’n honneursgraad in Wysbegeerte aan Unisa. In die jare 1950 tot 1956 is hy omroeper en regisseur by die Suid-Afrikaanse Uitsaaikorporasie in Johannesburg en Kaapstad, terwyl hy deeltyds verder studeer. In 1954 behaal hy die B.A. Honneurs-graad in Wysbegeerte met lof aan die Universiteit van Suid-Afrika. Met die stigting van die Departement van Landbou se radiodiens Landbouradio in 1957 word hy radiobeampte en later hoof van hierdie departement se radiodiens. Sy belangstelling in wedvlugduiwe lei later tot die skryf van die boek “Skrik kom huis toe” en hy is ook verantwoordelik vir die duiwerubriek wat in die sestigerjare deur die SAUK uitgesaai is.
Kortprosas
Hy skryf ook prosa in korter formaat en publiseer van sy kortverhale in letterkundige tydskrifte soos Tydskrif vir Letterkunde. Die drie verhale (kort novelles) in “Skepsels” is die titelverhaal, “Bitterbos” en “Jan Fiskaal”. Hierin word karakters beskryf wat as gevolg van mislukking of verlies van een of ander aard ’n onbevredigde lewe lei. Telkens het hulle eie geskiedenis ook ’n bepalende invloed op huidige gebeure. “Bitterbos” se verhaal word opgebou uit suggesties, beelde, simbole en die teenstellings van dinge, sodat hier van ’n fragmentariese en soms selfs surrealistiese effek gebruik gemaak word. Die jongman Erik se bene is gebreklik en hy lewe saam met sy driflose vrou Alet. Sy is verkrag toe sy ’n kind was en hunker steeds na die verkragter, sodat haar lewe en verhoudings ook verydel is. Op vernuftige wyse word mens en dier teenoor mekaar gestel, met die menswêreld wat afgeskyn word op en gestel word teenoor die dierewêreld. Die mens maak dinge onnatuurlik (soos ’n bronsbeeld van ’n perd) en daarom misluk die toenadering tussen man en vrou, terwyl die toenadering tussen die perde in die natuurlike wêreld wel suksesvol is. “Jan Fiskaal” het die staatsamptenaar Stofberg en sy kollegas as onderwerp, waarin hulle vaal werklikheid gekontrasteer word met hulle drome. Stofberg droom groot drome oor sy toekoms en wil tot nadeel van ’n kollega opgang maak maar word ontmasker as ’n ydel en ondoeltreffende mens wie se ondergang feitlik geen impak het nie. “Skepsels” beeld die innerlike stryd uit van ’n man (die wrede Dawid) wat sy donker drange beveg, maar sy wellus lei later tot moord in ’n poging om sy gewete uit te wis. Dawid glo dat hy vir die mishandeling van sy vrou deur die Here gestraf is met hulle kind Magriet, ’n lelike skepsel met gesplete verhemelte en verstandelik vertraag. Toe Magriet haar eie soort liefde vind in samesyn met ’n Italianer, vernietig hy haar om verlos te word van die gedurige herinnering van die vergrype aan sy vrou. “Skepsels” ontvang in 1964 die Eugène Marais-prys.
“Land van ons vaders” bevat van sy eie en ander medewerkers (insluitende Abraham H. de Vries, A.A.J. van Niekerk en H.S. van Blerk) se radiopraatjies oor die geskiedenis en natuur van Suid-Afrika. “Woord in die môre” bevat uitgesoekte essays wat in die radioreeks “Uit my peuselboek” uitgesaai is, en sluit “Oujaar 1977” in waarmee hy ’n Artes-toekenning as beste radioteks verower het. Die bundel word in twee afdelings verdeel, naamlik “Gister” en “Van nou”. “Gister” behandel hoofsaaklik geskiedkundige figure en ook datums en gebeurtenisse. “Van nou” behandel persoonlike indrukke oor allerlei onderwerpe wat vir die Afrikaner betekenis het, soos Kersfees en Oujaarsnag, vreugde oor reën en parstyd in die Boland. Diverse sketse, wat voorheen oor die Afrikaanse Diens van die SAUK uitgesaai is, word saamgebundel in “’n Bietjie Luisterkuier”. “Die aarde waarop ek loop” bevat biografiese sketse, waarin hy skryf oor mense wat sy lewe verryk het soos Mikro, John en Willem van der Berg, M.E.R., D.J. Opperman en ander. Die verhale het ’n fyn verbloemde chronologiese gang, vanaf die “oom”-verhale van kleintyd, verhale uit sy skool- en studentejare en later die ontmoetings tydens sy uitsaaidae. Hierdie chronologiese gang en die beskrywing van die impak van die ontmoeting op hom veroorsaak dat die verhale ook besondere betekenis het as outobiografiese sketse.
Jeugverhale
Met sy jeugverhale verskuif hy die bakens van hierdie genre en skryf ernstige verhale waar die jeugdige leser nie onderskat word nie. In “Skrik kom huis toe” het die jong seun Albert Muller ’n slegte verhouding met sy stiefma, wat haar verbittering dat sy nie haar eie kinders kan hê nie, op hom uithaal. Van sy pa kry hy geen ondersteuning nie, maar bly nogtans geheg aan hom, hoewel die huislike onmin ’n sterk negatiewe invloed op hom het. Die twee betekenisvolle dinge in sy lewe is ’n vrou in die dorp, Ma-Bet, wat hy as sy tweede ma aanvaar weens haar insig in en begrip vir hom, en sy duiwe, waaraan hy sy volle toewyding gee en wat sy waardevolste besittings is. Hy noem sy gunstelingduif Skrik, omdat sy stiefma van die begin af al sy duiwe laat skrik het. Die duiwe word tot simbole ontwikkel en wanneer Skrik huis toe kom, suggereer dit ’n versoening tussen die seun en sy stiefma. Hierdie boek doen baanbrekerswerk in dié opsig dat dit die kind se gevoelslewe met groter insig en op ’n breër skaal verken as die norm tot op daardie stadium in Afrikaans.
Kernmagnetiese resonansie
Beginsel
Wanneer 'n atoomkern met 'n spin I=½ in 'n sterk magneetveld geplaas word, kan dit twee toestande aanneem wat verskillende energie besit. Vir 'n groter kernspin kan daar meer as twee spintoestande wees. Die aantal toestande is 2I+1. Die energieverskil tussen die toestande is taamlik klein en direk eweredig aan die sterkte van die magneetveld. 'n Foton uit die radiogolfgebied van die elektromagnetiese spektrum is voldoende om die spin van die een in die ander toestand te laat oorgaan.
Spinkoppeling
Maar daar is 'n tweede effek omdat kerne — veral as hulle naaste bure is — mekaar ook deur koppeling beïnvloed. Dit beteken dat die patroon van 'n bepaalde stof baie inligting bevat oor die struktuur van die molekule. Dit het van kernspinresonansie een van die belangrikste werktuie in die organiese sintese gemaak.
Elisabethaanse Bybel
Sien ook
Russiese Bybelvertalings
Petrus Abaelardus
Pierre Abélard, gelatiniseer as Petrus Abaelardus (Le Pallet by Nantes, 1079 – in die klooster St. Marcel by Chalon-sur-Saône, 21 April 1142) was 'n middeleeuse Franse teoloog en filosoof. Hy word beskou as een van die grootste skolastiese denkers van alle tye. Abaelardus was op 'n jong leeftyd reeds iemand waarvan kennis geneem is in Parys. Eers was hy dosent in die dialektiek, en daarna in teologie aan die katedraalskool van die Notre-Dame. Hy is in die Père-Lachaise-begraafplaas in Parys begrawe.
William Gill
Gill was die seun van 'n Anglikaanse predikant, eerw. George Gill van Market Harborough, Leicestershire. Nadat hy die skool op 19 Junie 1810 verlaat het, deurloop hy 'n vyfjarige vakleerlingskap in die medisyne onder Thomas Peck van Wellingborough, Northamptonshire, waarvoor sy vader volgens kontrak 'n bedrag van £105 betaal het. Gill sit sy mediese studie aan die Universiteit van Glasgow voort en kwalifiseer in 1817 as geneesheer en chirurg aan die Royal College of Surgeons in Londen. Voordat hy begin praktiseer, deurreis hy Europa en studeer verder in die plantkunde, 'n belangstelling wat hy tot aan die einde van sy lewe behou.
RT
RT word deur die Russiese staat befonds en dek gebeure op Russiese en internasionale vlak vanuit 'n Russiese perspektief. Daarnaas bied die kanaal ook kort dokumentêre programme en 'n daaglikse geselsprogram, Spotlight with Al Gurnov, aan. RT, wat net soos sy Westerse eweknieë CNN, BBC, France 24, Deutsche Welle, BVN, TRT en NHK World asook die Chinese CCTV-4 in oorsese lande per satelliet, kabeltelevisie of op die internet ontvang kan word, was die eerste volledig digitale televisienetwerk in Rusland.
Newton se Swaartekragwet
Dié wet is intussen vervang met Einstein se algemene relatiwiteitsteorie, maar word steeds gebruik as ’n uitstekende benadering van die invloede van swaartekrag. Relatiwiteit is net nodig as daar ’n behoefte is aan uiterse presisie of wanneer gewerk word met die swaartekrag van "uiters" groot en digte voorwerpe.
6
Die jaar 6 was 'n gewone jaar wat volgens die Gregoriaanse kalender op 'n Sondag begin het. Dit was die 6de jaar van die 1ste eeu n.C. Soos ander gewone jare het die jaar 12 maande, 52 weke en 365 dae gehad.
Namakwa-ghieliemientjie
Die Namakwa-ghieliemientjie (Namaquacypris hospes) is 'n varswatervis wat in die Oranjerivier onder die Augrabieswaterval voorkom. In Engels staan die vis bekend as Namaqua barb.